আল-জবুর ১৫০
1 হকলে মিলিয়া কওরে মুমিন আলহামদুলিল্লা,
দিলে-জানে কও বন্দা আলহামদুলিল্লা!
আল্লার হেরেমো হামাইয়া কও ছুবহানাল্লা,
তান আরশে-আজিমো গাও ছুবহানাল্লা!
2 তান লিলা-খেলা দেখিয়া তারিফ করো,
তান শান-মহিমার লাগিও তারিফ করো!
3 শিংগা বাজাইয়া তান তারিফ করো,
বাশি-বেহালার সুরে তান তারিফ করো,
4 তবলার তালে নাচি নাচি তারিফ করো,
দুতারা আর বাশির সুরে তারিফ করো,
5 মন্দিরার ঝুন-ঝুনানিয়ে তান তারিফ করো,
ঢোল আর খোল-করতাল বাজাইয়া তারিফ করো।
6 হক্কল জানদারে মাবুদর তারিফ করো,
আলহামদুলিল্লা! তান তারিফ করো!
খতম॥